Sed latino ludis en la Eklezio ankaŭ alian rolon, nome tiun de lingvo internacia, ĝenerale uzata kaj komprenata. Kaj klerikaro kaj laikoj (almenaŭ la pli superaj klasoj) kapablis en tiu lingvo facile interkompreniĝi dum diversaj internaciaj renkontoj. Lastatempe ĉio ŝanĝiĝis. Hodiaŭ latino, pli kaj pli forgesata kaj nekomprenata, perdis la funkcion de lingvo universala, kaj nereturneble. Ĉar la profilo de la nuntempa eduksistemo ne garantias jam plu la ĝeneralan reviviĝon de tiu ĉi lingvo. Ĝi restos tereno de specialistoj.